George.
Semua benda saya cakap semalam
memang benar.
Kita betul. Itulah kunci semuanya.
Awak boleh cakap tak?
Awak kena tulis ini.
...tulis ini.
DOBI NUWAY
- Ya, saya boleh cakap. - George!
Dapat tak?
Tak, ulang balik.
Dengar ini baik-baik sebab maklumat untuk umum...
Apa?
Saya tak faham.
Tak guna.
HARI SIFAR + 4
Seluruh negara masih sugul
sejak serangan Hari Sifar
dan rakyat masih berhati-hati sementara negara bergelut untuk pulih.
Kebanyakan sekolah dan kedai masih ditutup
dan keyakinan ramai terhadap pengangkutan awam,
komunikasi dan khidmat kecemasan telah jatuh merudum.
Sementara itu, Suruhanjaya Hari Sifar mula bekerja secara tertutup
dan pakar menegaskan
cuma sebuah negara yang mampu melakukan serangan sebesar ini
dan ada satu suspek utama yang dicurigai ramai. Rusia.
Dah dua hari saya cuba hubungi awak semua!
Presiden Mullen.
Ada panggilan. Presiden Mitchell minta tuan.
Kami sambungkan dia sekarang.
Baik.
Puan Presiden.
Ketua Turus Utama baru jumpa saya.
Tujuh puluh dua jam.
Itu tempoh diusulkan sebelum kita buat serangan balas.
Serang siapa?
Setakat ini, Moscow.
Tapi tak pasti lagi. Kita tak tahu.
Puan, kita nak kebenaran atau sekadar kambing hitam?
Sudah tentu saya nak kebenaran
tapi saya perlukan itu segera sebelum saya terpaksa bertindak.
Baik. Saya usahakan.
Saya faham. Terima kasih.
MARKAS SURUHANJAYA HARI SIFAR PINGGIR BANDAR MANHATTAN, NEW YORK
Selamat bertemu semula, tuan. Pasukan dah menunggu.
CIA pinjamkan kita bangunan ini
serta hotel di seberang jalan itu.
Saya sudah pastikan sambungan satelit macam di Bilik Krisis
dan talian terus ke Jabatan Pertahanan, CIA, NSA dan Rumah Putih
sudah disediakan.
Terima kasih, Carl.
Sila.
Mulai sekarang, semua akan berkumpul setiap Jam 0700 dan 1900
tujuh hari seminggu.
Melissa Kornblau, Perhubungan Awam.
Kami bukannya lama tak jumpa, Roger.
Terima kasih sebab kembali.
Saya berbesar hati halau kutu pengacau sementara tuan selamatkan negara.
Kita teruskan.
Boleh beri sikit kata-kata galakan?
Lebih baik kita buat taklimat dulu
untuk beri makluman terkini.
Saya rasa patut, tuan. Mereka pun datang demi tuan.
- Kejap saja. - Melissa, kita kena cepat.
Satu minit saja.
Hai, semua.
Anda di sini kerana diperlukan negara.
Anda merupakan yang terhandal dalam bidang anda
dan kini negara kita perlu orang handal.
Jadi, ayuh kita kerja.
Baik, tuan!
Selamat pagi.
- Selamat pagi! - Selamat pagi!
Kita perkenalkan diri dulu.
Bagi yang tidak tahu, saya Carl Otieno dari Jabatan Keadilan.
Saya menyelaras siasatan.
- Itu Roger Carlson. - Ya, Carl.
Semua dokumen dan janji temu untuk Presiden Mullen
perlu lalu saya dulu.
Awak kenal Melissa Kornblau.
Kalau ada wartawan telefon, SMS, WhatsApp atau datang jumpa,
jangan jawab dan maklumkan saya. Faham?
Baik, jadi itu dah selesai.
Baiklah. Tuan Presiden?
Okey. Apa yang kita tahu?
FBI, tuan. Saya ketua Pasukan Petugas Siasatan Siber Kebangsaan.
Sejam selepas serangan, kami kerah 56 pasukan respon segera
bagi analisis forensik ke atas sistem terjejas.
Tim Pennington, pengendali forensik siber.
Serangan siber terancang sebesar ini bagi berbilang sistem tak pernah terjadi.
Peranti yang beroperasi dengan Windows, Android,
Mac OS, iOS, sistem Industrial SCADA dan PLC
semuanya terjejas secara serentak.
Yang buat kami gerun, tak ada satu sistem pun
yang menunjukkan bukti atau kesan ia pernah dirampas.
Seolah-olah ada tentera serbu,
menjarah negara dan berundur tanpa kesan.
Itu pun kira baik lagi.
Mungkin perisian hasad itu masih ada. Cuma ia dorman, ditidurkan.
- Jadi, ia boleh dibangunkan? - Bila-bila masa saja.
Maaf, saya terpaksa menyampuk.
Jangan sesiapa berani buka mulut tentang ini.
Rakyat dah ketakutan,
dan selepas dengar semua ini, mereka memang patut takut.
Tapi tak boleh kunci mulut terus.
Rakyat perlu tahu semuanya terkawal.
Saya perlu maklumat untuk dihebah. Kalau tak, sesuatu yang boleh dipusing
untuk buat seolah-olah kita ada maklumat berguna.
Tak perlu pusing cakap.
Rakyat Amerika layak untuk tahu kebenaran semata-mata.
Kami ada maklumat yang tak perlu dipusing.
Imej ini didapati daripada kamera CCTV di luar sebuah pangsapuri
di Bronx.
Ia tempat berkumpul sebuah kumpulan penggodam,
antara ratusan di bandar ini.
Tapi kumpulan ini telah dibunuh beramai-ramai
baru pagi tadi.
Perisian pengecaman masih belum kenal pasti lelaki ini.
Ia masih mencari.
Tapi orang ini, Alexi Lebedev, dikenali sebagai pegawai GRU.
Bekerja dari konsulat New York.
Seperti yang tuan tahu, ini selaras dengan pendirian Pentagon
mengatakan ini angkara Rusia.
Terima kasih, Jeneral.
Ingat kata Melissa. Jangan sesiapa buka mulut tentang ini
selagi tak tahu cerita sebenar.
Selagi kita tak jumpa lelaki misteri ini.
Faham? Terima kasih.
- Terima kasih. - Terima kasih.
Hei, Carl.
Awak betul-betul nak cari dalangnya atau nak main serkap jarang saja?
Helo, Richard.
Susahnya nak hubungi awak.
Maaf.
Tak bagus mengelak daripada saya sekarang.
Saya tahu. Semua benda dah kucar-kacir.
Betul, dan awak tentu setuju ini perlu diselesaikan segera
demi kebaikan negara.
Ya, saya setuju.
Dah cakap dengan ayah awak?
Tak. Saya cuma larang dia terima tugasan tapi awak sendiri tengoklah.
Kami pun dah jarang bercakap.
Awak kena ketepikan semua itu, Alex.
Ini perlu diurus dengan rapi. Perlu teliti. Banyak taruhannya.
Saya tahu.
ALEXI LEBEDEV - DIKETAHUI EJEN GRU
RUSIA? TERLALU MUDAH?
SIAPA BUNUH BAMBI? BETULKAH BAMBI SUDAH MATI?
PEMBUNUHAN
SIAPA BUNUH BAMBI?
Tuan, ada perkembangan.
Saya baru cakap dengan Sheila.
Tuan patut telefon dia. Dia sangat risaukan tuan.
Awak cakap apa?
Saya kata tuan okey.
Lebih daripada okey.
Memang betul pun. Tuan okey.
Saya memang okey.
Sebab pagi tadi...
Wayne, pengurus rumah baru saya, tukar kod kombinasi peti kebal
dan saya terlupa. Macam-macam jadi dua hari ini.
Apa perkembangannya?
Pasukan Pennington jumpa kod aneh dalam pelayan ConEd.
Katanya ada satu siri nombor berulang
yang padan dengan abjad Cyril dan ia membentuk perkataan ini.
"Maidan."
Ya. Tapi tak tahu maksudnya.
Maknanya "jingga". Sempena Revolusi Jingga di Ukraine.
Pada tahun 2004, Rusia tuduh kita cetuskannya.
Tapi... ini macam pelik sangat. Rusia takkan secuai ini.
Ada lagi?
Saya dah cari maklumat tentang Anna Sindler.
Dia ada jumpa tuan pagi itu?
Menurut ini, dia terbunuh di lintasan kereta api dekat rumah.
Dengar sini. Saya nak minta tolong.
Siasat tentang ini.
Nak saya hantar nota kepada ibu bapanya?
Bukan begitu. Mungkin ini tak ada apa.
Cuma saya nak pastikan jika dia betul-betul terkorban macam ini.
Baik, bos.
Nanti saya maklumkan.
Tak tengok beritakah? Saya ada dengan Mullen.
Dia tunggu awak seberang jalan, Roger.
Atau awak nak Encik Lyndon jumpa sendiri?
Anda telah menghubungi Dobi NuWay. Sila tinggalkan pesanan.
Ya, saya perlu pengambilan segera.
Telefon balik secepat mungkin.
Terima kasih.
Kami dah ambil alih daripada NYPD dan pegawai kita ada di sana.
Setiap peranti selular dalam lingkungan 1.6 kilometer.
Kami menyusup masuk, periksa semua SMS dan e-mel
sejak dua minggu lepas.
Akses komunikasi tersulit mereka.
WhatsApp dan Signal perlu beberapa jam tapi akan dapat juga.
Malangnya lelaki misteri itu macam tak bawa telefon
tapi saya panggil tuan sebab ini.
Perisian pengecaman dah jumpa.
DISEKAT
Boleh dikatakanlah.
Tak pernah tengok macam ini.
Saya pernah.
Saya dengar awak manipulasi pasaran sebelum Hari Sifar.
Sempat lagi buat kegiatan haram macam itu.
Haram kata awak, halal kata saya.
Saya sekadar melihat corak tersembunyi.
Makanlah.
Banyak restoran tutup. Ini pun cef datang khas.
Saya pesankan awak ravioli labu.
Ada apa, Bob? Saya banyak kerja.
Awak nampak sihat. Seronok jadi orang penting, ya?
Jadi tumpuan ramai semula.
Sekarang saya cuma fokus terhadap suruhanjaya itu.
Yakah?
Dalam bidang saya, semua orang ada kelebihan.
Kelebihan saya, aset bermasalah.
Orang bermasalah.
Saya boleh bau.
Itu bau awak semasa saya kenal awak.
Anak emas presiden dengan seribu satu rahsia.
Saya patut boleh peras ugut awak semasa itu, tapi tidak.
Ya, betul.
Tapi mujur awak percaya saya. Saya dah banyak balas budi awak.
Semua ini akan selesai nanti, jadi...
Kalau awak bukan jumpa saya untuk naikkan bayaran atau apa,
saya perlu bolot semua klien yang ada.
Ini bukan masa untuk buat kawan baru.
Tapi nak tengok cara awak layan kawan lama.
Awak nak saya layan macam mana, Bob?
Kebetulan pula.
Saya memang tengah cari minyak Rusia.
Saya memang amat terhutang budi dengan awak
tapi di sini, saya diperhatikan rapat. Lebih daripada semasa di Rumah Putih dulu.
- Lagipun Otieno yang pegang kuasa sini. - Serius?
Semasa dia jadi pembantu Peguam Negara, dia tuduh awak apa?
Pelanggaran Akta Amalan Rasuah Asing.
Pejabat dia yang tuduh saya.
Malah dia kata dia tak setuju dengan tuduhan itu.
Baiknya hati dia.
Jadi, dia yang kawal siasatan ini.
Mullen suruh saya siasat perempuan mati mana entah.
Saya tak terlibat pun.
Libatkanlah diri.
Biar mereka tertumpu kepada Moscow. Semua orang dah tahu mereka jahat.
Itulah yang sebetulnya.
Saya tumpang gembira.
Baguslah Mullen masih percaya awak.
Kalau dia tahu apa saya tahu, dia akan serik nak percaya awak.
Saya akan cuba sedaya upaya macam biasa tapi saya tak janji apa-apa.
Terima kasih sebab jemput.
Kepada presiden, saya tahu pentadbiran Amerika Syarikat
beria-ia mahu jatuhkan syarikat yang saya bina seumur hidup saya
tapi saya tetap setia kepada negara. Suruhanjaya perlu bantuan saya.
Demikian kata Kidder, pemilik sebuah empayar teknologi gah
yang merangkumi platform media sosial popular,
saluran media digital dan sebuah portfolio aplikasi yang diguna ramai.
Dia berkata demikian walaupun sedang disiasat bagi tuduhan...
Nak terima bantuan dia?
Mana Wayne?
Saya suruh dia balik.
Awak pun tahu, dia tentu ketakutan.
Saya dah kata saya tersalah cakap.
Tak ada alasan lain.
Rasanya bukan semudah itu. Selepas itu, terus naik helikopter...
Apa maksud sebenar awak?
Nak saya buat apa? Ratusan kamera di luar sana.
Semua orang menunggu dan melihat. Apa saya patut cakap?
"Maaf. Isteri saya risau sangat. Saya patut tidur."
- Awak patut telefon saya balik. - Roger dah telefon.
- Dia tak cakap saya okey? - Dia menipu bagi pihak awak.
- Bukan dengan awak. - Saya tak mahu itu. George...
Habis awak nak buat apa? Nak beritahu satu dunia saya naik gila?
Apa gunanya buat begitu?
Helo.
Ya. Sekejap. Saya beri telefon kepada dia.
Rumah Putih. Presiden nak cakap.
Puan Presiden.
Apabila awak kenal pasti pegawai perisikan Rusia
di lokasi pembunuhan ramai,
patut maklumkan saya dulu, bukan yang lain.
Ada lelaki lain di lokasi yang sama. Dia belum dicam.
Selagi tak cam dia, kita tak ada maklumat kukuh.
Tolonglah, George. Ini terang-terangan kerja orang Moscow.
Jangan dengar hasutan orang.
Bukan mereka ada kuasa buat keputusan, tapi awak.
Betul. Saya kena buat keputusan sebab kita tak boleh diserang lagi.
Melainkan awak boleh buktikan ini bukan kerja orang Rusia,
saya kena bertindak.
Saya ada sumber dipercayai.
Siapa?
Apa dia kata?
Saya tak boleh cakap, tapi itu mungkin kuncinya.
Saya hubungi mereka semalam
dan saya akan dapat maklumat lanjut.
Puan Presiden, awak pilih saya sebab awak percaya saya
tapi saya kena lakukan siasatan ikut cara saya
tanpa masuk campur.
Dalam 48 jam lagi, saya akan beri kenyataan rasmi.
Untuk cakap apa?
Relaks. Bukannya nak arahkan serangan.
Kami nak umumkan sekatan, hantar balik duta,
laksanakan serangan siber bersasar.
Mereka kata kita boleh lumpuhkan medan minyak mereka dengan risiko rendah.
Kalau mereka bukan dalangnya?
Jadi orang boleh terdiam dengan tindakan kita.
Agar mereka teragak-agak sebelum fikir nak serang kita lagi.
Atau mereka tahu kita serkap jarang.
Sesal kemudian tak ada gunanya lagi.
Awak dengar tak tadi?
Ketua Turus Bersama, separuh kabinet saya, hampir satu negara
yakin ini angkara Rusia.
Kalau betul begitu,
tanggungjawab saya adalah memastikan kita menang.
Selamat malam.
Kalau kita silap, habis satu dunia perang.
Saya takkan berundur.
Saya pernah buat itu dan sampai sekarang diungkit.
Saya tak nak ulang kesilapan.
Ada ramai anak muda seluruh dunia, bukan saja di Rusia,
yang berlatih untuk perang siber
ke atas Amerika Syarikat sejak hari mereka lahir.
Pentadbiran kita tak mampu mengendalikan itu sendiri.
Natan.
Mak dia keluar bandar bekerja.
Dia masih tak boleh balik. Dia perlu ubat
tapi farmasi kata dah habis. Kononnya terputus bekalan.
- Saya takut, ayah. - Ya. Kita balik sekarang, sayang.
Inilah orang yang mereka kata bakal selamatkan kita.
Raja George kembali naik takhta.
Dia tak layak. Zaman dia dah lama berlalu.
Dia tak mampu.
Tak perlu saya ingatkan apa terjadi dulu.
Dia mudah putus asa.
Dulu dia tak layak, sekarang pun dia tak layak
dan mereka nak kita fikir dia mampu buat, tapi dia tak mampu.
Dia tak tahu. Percayalah. Dia sendiri terkapai-kapai.
BILIK MAYAT KOTA NEW YORK
Awak pasti mayat Anna Sindler dibawa ke sini selepas kemalangan itu?
Macam saya kata dalam telefon, itu yang tertulis.
Boleh saya tengok?
Mayatnya?
Dia rentung.
Tunjuklah apa yang ada.
Ini dia, nombor 15.
Betul nak tengok?
Okey.
HARI SIFAR + 5
Tuan Presiden.
Tuan Presiden?
Tuan Presiden. Telefon.
- Ya. - Saya tahu kenapa fail dia disekat.
Fail siapa?
Orang yang lari itu. Yang misteri itu.
Luar sarang penggodam itu. Di Bronx.
Ya. Rupanya dia kerja dengan kita.
Sepanjang malam saya bersama NSA untuk akses fail dia
tapi mereka cuma sahkan dia memang ditugaskan ke TAO,
Operasi Akses Tersuai Khusus,
penggodam serang terbaik kita.
- Saya tahu itu. Apa nama dia? - Tak tahu.
Saya dah minta Pengarah Bernard segera.
Bagus. Kita tiada masa tapi minta elok-elok.
Memang pun.
Anda telah menghubungi Dobi NuWay. Sila tinggalkan pesanan.
- Selamat pagi, tuan. - Roger.
Menurut forensik siber, perisian itu tak ada padanan. Sikit pun tak ada.
Perisikan balas FBI melaporkan
Alexi Lebedev kali terakhir dilihat di konsulat New York tiga hari lalu
oleh pemerhati mereka, tapi sejak itu, dia ghaib.
Tak jumpa apa-apa bagi lelaki misteri itu.
Carl sedang siasat itu.
- Okey. - Allison.
Selamat pagi.
Monica Kidder ada tawarkan bantuan kepada kita?
Rasanya tidak.
Dulu Melissa kerja dengan dia. Kalau ada, Melissa dah cakap.
Saya akan periksa.
Malam semalam saya pergi siasat tentang Anna Sindler.
Ya? Tak ada apa-apa, bukan?
Sebenarnya...
Saya pergi ke bilik mayat
tapi mayatnya hilang.
Tuan, ada apa-apa terjadi yang tuan tak beritahu saya?
Saya ada nampak dia... 24 jam selepas waktu dia kononnya mati.
Semasa sidang media itu.
- Hai. - Hai.
Terima kasih datang.
Terima kasih telefon saya.
Jom jalan di luar.
- Boleh. - Okey.
Macam mana hidup?
Rasa lain.
Sekarang saya sibuk dengan nisbah peruntukan aset
dan kadar faedah.
Kerjaya awak pun berkembang.
Ya. Walaupun mula lambat.
Saya gembira awak telefon saya.
Dia asyik kata dia dah isi bekas makanan itu.
Dia mati-mati ingat itu.
Dia okey tak?
Saya perlu awak buat sesuatu.
- Boleh. Apa dia? - Tolong kerja balik dengan George.
Sheila.
Dunia ini dah berubah dalam cara yang dia tak faham
dan dia perlu seseorang yang dia percaya.
Saya rasa saya tak tahu macam mana nak bantu.
Kalau saya boleh cari jalan awak kerja balik dengan dia,
awak pasti boleh cari jalannya.
Awak kawan saya.
Awak patut bantu saya.
Mereka nak dia cari kebenaran tapi saya takut
mereka ada agenda tersendiri.
Awak rasa dia diperangkap?
Tidak. Saya tak rasa begitu. Tapi dia dikelilingi orang-orang
yang saya dan dia tak boleh percaya.
- Tapi awak percaya saya. - Cuma dalam keadaan ini saja.
Saya percaya kalau awak rasa dia akan dianiaya
atau jika orang lain ada niat buruk, awak akan bertindak.
Awak tentu jaga dia.
Betul. Itu tanggungjawab saya.
Lily dah berapa? 12 tahun?
Betul? Sekolah Chapin?
Ya.
Saya minta awak tolong.
Tolonglah dia.
Demi saya.
Setelah kejadian beberapa hari lepas,
sudah jelas kita tidak dilindungi.
Anda tidak dilindungi.
Satu lagi serangan, lebih lama lagi, boleh jadi bila-bila masa.
Seperti anda tahu, apabila Suruhanjaya Hari Sifar ditubuh,
satu jawatankuasa pemantau turut dibuat demi memastikan
suruhanjaya itu telus menjalankan tanggungjawabnya.
Hari ini, dengan suka citanya, saya umumkan Ahli Kongres Alexandra Mullen
telah bersetuju untuk memberi khidmatnya.
Puan Ahli Kongres.
Puan Ahli Kongres Mullen,
apa pandangan ayah puan apabila puan memantau dia?
Saya komited untuk memastikan Suruhanjaya ini bukan saja menjaga kita,
tetapi juga tak melanggar hak asasi yang tertakluk dalam Perlembagaan.
Amat penting agar rakyat Amerika boleh yakin
suruhanjaya ini bertindak demi kebaikan semua.
- Itu memerlukan... - Teruklah.
Habislah reputasi dia.
Jawatankuasa pemantau ini akan memastikan ketelusan dijamin.
Roger.
Jawatankuasa pemantau ini memerhati perkembangan...
Pergi cakap dengan dia.
- Saya tak... - Awak kena cakap dengan dia.
- Dia dengar cakap awak. Tolonglah. - Baik, tuan.
Bagi anda yang membangkitkan konflik kepentingan
kerana ayah saya dipantau saya,
anda belum tahu sejarah antara saya dan beliau.
- Dah ada namanya? - Belum, tuan.
Laksamana Bernard sibuk merancang untuk Perang Dunia Ketiga.
Katanya Rumah Putih arahkan dia rancang misi serang medan minyak Samotlor
dan akan dilancarkan malam ini juga.
Ya, dia memang baran orangnya.
Semberono juga.
...sambil memastikan kebebasan kita seperti dalam perlembagaan
tidak diusik sama sekali.
RESTORAN TOWNHOUSE
- Ada orang ikut? - Rasanya tak.
- Abang okey? - Abang okey. Abang...
Abang dah silap, Emma.
Silap besar. Abang buat silap di tempat kerja.
Mula-mula ingatkan betul tapi rupanya abang kena tipu.
Kamu masih berhubung dengan Rob Ionna?
Dari sekolah itu?
Ya. Dia kerja di pelabuhan di Red Hook.
Abang kena keluar negara.
- Ikut kapal? - Mereka perhatikan lapangan terbang.
- Siapa mereka? - Emma.
Tolonglah cakap. Nak tolong atau tidak?
Dia dalam restoran jumpa perempuan mana entah.
Ini dah lama sangat.
Tak boleh di sini. Tapi saya akan ikut dia.
Saya akan uruskan.
Lebih banyak bank yang menahan duit anda sendiri,
lebih banyak penerbangan memastikan anda tersekat
dan kita masih menanti jawapan daripada George Mullen.
Kenapa tak mengaku saja macam sumber saya
dan seperti yang akan diakui Presiden Mitchell sendiri esok malam?
Sudah jelas ini semua kerja hartawan tamak Rusia
yang berkomplot dengan anjing Wall Street.
Biar saya cakap sebabnya.
Lelaki ini lelaki dayus dan pengecut.
Keluarga sendiri pun tak terjaga. Anak sendiri.
Kita ingat dia boleh jaga satu negara?
Fikir sikit.
KAPTEN BERNARD SERING KE KEDAI YAKITORI
- Ingatkan awak dah tidur. - Belum.
Dah tahu tentang Alex?
- Awak terkejutkah? - Ya, sedikit terkejut.
Isu awak cuma antara awak dan dia.
Cuba bincang dengan dia.
- Cakap memang senang. - Betul juga.
Saya jumpa Valerie tadi. Di sini.
Saya jemput dia datang.
- Kenapa? - Awak perlu ketua staf sebenar, George.
Bukan penjilat.
Saya pun masih tak tahu apa masalah awak, kalau ya pun...
Roger bagus. Dia sentiasa di sisi saya.
Awak dan saya tahu George tak sesuai untuk ini.
Tak semestinya Valerie pun. Kalau awak nak buktikan sesuatu,
- atau hukum saya, atau... - Hukum awak?
Saya yang paling rugi dalam keadaan ini.
Dengar sini.
Kalau awak tak nak berundur lagi, awak perlu Valerie. Serius.
Itu keputusan muktamad.
Selamat malam.
Siapa yang paling untung?
Kopi paling tak sedap tapi ini saja yang ada dekat sini.
HARI SIFAR + 6
Saya terlepas apa-apa?
Awak rasa?
Adderall. Ubat untuk bantu saya fokus.
Ya.
Awak tak boleh pujuk saya, okey? Bukan saya yang nak masuk.
Okey.
Awak ingat awak benci dia.
Sejujurnya, percaya atau tidak, saya cukup faham itu
tapi ini bukan masanya nak balas dendam...
Balas dendam? Awak biar betul?
Saya tak terfikir itu pun.
Okey?
Ini cuma antara manfaat hebat yang dinikmati
sebagai anak George Mullen yang Agung.
Dia dah menyusahkan saya apabila dia masuk Suruhanjaya itu.
Saya dah larang dia. Larang awak sekali!
Saya tahu. Tapi apa yang dia perlu sekarang...
Tolonglah. Tak payah cakap apa ayah saya sendiri perlu.
- Boleh tak? - Saya rasa saya tahu.
Kenapa?
Sebab apabila dia tak bertanding semula dan dia dah tak ada kuasa, awak masih ada?
Awak penjilat tegar dia? Sebab itu?
- Yalah. - Masa itu, dia sepatutnya
dibiarkan bersendirian bermuhasabah tentang dosa dia.
Sekarang pula dia cuma perlu siasatan ini selesai.
Okey? Dengan segera.
Tak apa, beritahu sajalah dia apa saya baru cakap tadi.
Kereta saya akan tiba sejam lagi. Awak nak buat atau tak?
Entahlah. Bergantung.
Awak tanya saya sebagai rakyat biasa atau dalam kapasiti rasmi awak
sebagai pengerusi jawatankuasa pemantau?
Ini bukannya sepina. Saya cuma ajak saja.
Kalau begitu, silakanlah.
Laksamana Bernard, ini George Mullen.
Tak apalah.
Carl memang suka kasar sikit. Saya faham.
Ya. Apa khabar Julie dan anak-anak?
Julie, betul? Ya. Apa khabar mereka?
Syukurlah. Bagus.
Sebenarnya saya telefon awak sebab tempoh hari saya teringat
dengan kedai yakitori dekat pengkalan itu. Entah kenapa.
Entahlah, mungkin tempat orang-orang motor itu selalu lepak?
Helo?
Laksamana?
Carl.
Operatif NSA kita, Patrick O'Keefe.
Sejarah ada gunanya.
Rupanya saya kenal laksamana awak semasa di Jabatan Pertahanan
dan dia kapten di Okinawa.
- Cari dia. - Baik, tuan.
Newman.
Patrick O'Keefe. Cari dia cepat.
Tujuh minit sebelum kita masuk rumah dia.
Dia hilang sejak Hari Sifar tapi kami jejaki semua orang
yang berhubung dengan dia untuk enam bulan sebelum.
Kelompok yang ini
ialah Fort Meade. Kebanyakannya kawan kerja.
Ini pula makmal jenayah FBI. Semua telefon yang kita jumpa di Bronx.
Dia memang kenal semua penggodam yang dibunuh itu.
Dia ada keluarga?
Sekejap.
Emma O'Keefe, lahir 17 November 1995. Mungkin adik dia?
Itu rumah dia?
Bukan. Itu persimpangan Summit dan Van Brunt,
seberang pelabuhan Red Hook.
- Hantar dron ke sana. - Baik, tuan.
- Mana polis terdekat? - Polis pelabuhan?
Hubungi mereka.
JETI RED HOOK, NEW YORK
- Terima kasih lagi, Rob. - Ya.
- Terima kasih sangat. - Tak apa. Ikut saya.
Mereka sedang berkumpul.
Kita mendekati posisinya.
Awak bawa duitnya?
Ya. Mereka akan jaga awak. Anak kapalnya orang Filipina
tapi kapten orang Jerman.
Baik, ingat. Dua minggu lagi,
masuk saluran Discord. Abang cari kamu.
Dia ikut awak juga?
Hei!
- Patty? - Jangan bergerak!
Angkat tangan!
Dah dapat.
Syabas, semua.
Mereka kata mereka akan bocorkan perisian hasad itu,
macam Vault 7, untuk tunjukkan betapa bahayanya perisian
yang dicipta pentadbiran. Bukannya nak guna.
Awak percaya ejen Rusia itu? Yang nama "Felix" itu?
Ejen Rusia? Nama dia Andy Franklin.
Felix nama datuk dia. Dia cuma suka nama itu.
Dulu kami satu sekolah.
Mereka bukan pengintip Rusia. Cuma penggodam.
- Orang tempatan. - Awak percaya dia?
Dedahkan rahsia pentadbiran...
Tak pasti.
Saya pun.
Mereka pembocor maklumat, bukan pengganas.
Ucapan Mitchell tiga jam lagi. Masa dah suntuk.
Tuan.
Ada cara lain untuk paksa dia buka mulut cepat.
Tak perlu kejam, Carl.
Cakap balik tentang kod itu.
- Baik. - Ada cara hapuskannya?
Saya dah kata, ada orang usik.
Kami cuma tulis dan beri mereka
pepijat komputer biasa.
Kami pun tak boleh buat macam ini.
Saya dah cuba, Mel. Awak pun kenal dia.
Tak guna cakap dengan dia kalau dia tengah angin.
Hubungan mereka dah rumit. Saya tak nak tersepit di tengah.
Yalah. Saya singgah rumah tukar baju sekejap.
Saya akan sampai sejam lagi.
Aduh, nanti sajalah, Carl.
Oh, Tuhan!
Saya dah cuba telefon awak.
Ya.
Maaflah. Tapi macam mana awak masuk rumah saya?
Dah banyak kali kami cuba nak jumpa awak.
Duduk.
Silakan.
Ini rumah awak juga.
Hadiah.
Serta mesej.
Rusia tak ada kaitan dengan Hari Sifar.
Tapi banyak bukti mengatakan sebaliknya.
Benar.
Ada pegawai GRU memandai-mandai dan kadang-kadang gunakan khidmat
budak penggodam di Bronx itu.
Untuk bot, perisian hasad,
jenayah kecil-kecilan. Itu saja.
Kami akui, perbuatan itu memang salah.
Kami sudah ambil tindakan ke atas dia dan yang lain.
Pagi tadi, awak ada tahan seorang lelaki.
Saya tak tahu. Saya belum masuk kerja lagi.
- Kalau ya pun... - Dia tiada kaitan dengan kami.
Orang lain yang upah penggodam itu untuk Hari Sifar.
Awak ingat kami akan percaya awak semudah itu saja?
Memetik kata-kata Presiden Reagan awak,
awak tak perlu percaya saya.
Periksalah sendiri.
Puan Presiden, siaran bermula 10 minit lagi.
Mitchell bakal berucap secara langsung.
Saya tak ada masa nak layan maklumat palsu.
Tapi ini perlu disahkan.
Kalau Mitchell keluar TV, salahkan Rusia, tapi bukti ini mengatakan sebaliknya...
- Apa akan jadi nanti? - Roger.
Orang saya kata awak sendiri boleh sahkan transaksi ini.
Kalau ini rupanya cuma plot Rusia untuk alih perhatian awak,
awak boleh gunakan ini sebagai alasan untuk tangkap saya.
Okey? Setuju?
Masih banyak yang kita tidak tahu tentang keseluruhan ancaman Hari Sifar
dan sebab itulah Suruhanjaya Hari Sifar akan tetap kerja bertungkus lumus
bagi memburu sesiapa saja yang terlibat dalam serangan dahsyat ke atas negara ini.
Namun saya takkan menunggu untuk bertindak.
Malam ini, saya mengarahkan Kawalan Siber Pentagon
untuk melakukan serangan balas ke atas kilang penapisan minyak Rusia.
Ke belakang balik, Leila.
Lima minit lagi, Puan Presiden.
Bagus.
Mitchell berucap lima minit lagi. Siapa dah sedia nak perang?
Tengok ini sekarang.
Enam minggu sebelum Hari Sifar, penggodam itu dapat pemindahan wang.
Bukan dari Rusia, tapi dari akaun di Dakota Utara
dan menurut FBI,
akaun itu milik organisasi pengganas domestik
bernama Reapers.
Saya pun tak pernah dengar. Mereka pengganas berhaluan kiri.
Mana awak dapat ini?
Roger.
Perbendaharaan pun baru sahkan. Hari Sifar tak dibiayai Rusia.
Tapi pengganas ini.
Orang kita juga, tuan.
Hubungi Rumah Putih.
Tiga puluh saat sebelum ucapan, puan.
Terima kasih.
Saya perlu masa untuk sahkan.
Sementara itu, dia boleh lengahkan masa.
Lima belas saat.
Hubungi stesen TV. Batalkan pengumuman ini.
Anak George Mullen sendiri rasa terpanggil
untuk cuba mengawal nafsu bapanya
yang mempergunakan kuasa pemberian rakyat secara semberono.
Saya jamin, orang-orang korporat dan kroni Capitol Hill mereka
mahu ambil kesempatan daripada ketakutan anda.
Memetik kata penjenayah perang kesayangan ramai, Winston...
- Pergi matilah, Evan Green. - "Jangan sesekali bazirkan krisis."
...ambil kesempatan daripada ketakutan anda.
Memetik kata penjenayah perang kesayangan ramai, Winston Churchill...
"Jangan sesekali bazirkan krisis."
Mereka sanggup lakukan apa saja
untuk menangguk di air keruh...
Awak pasti?
Ya, saya pasti.
Mereka asyik sebut tentang...
Apa?
Sejenis senjata...
Namanya...
Proteus.
Ini Roger.
Encik Carlson?
Saya Sara Sindler.
Awak ada tanya tentang anak saya,
Anna?
Ya, betul. Terima kasih telefon saya.
Maaf, puan. Tapi saya perlu tanya.
Anak puan terkorban semasa Hari Sifar?
Kami baru kebumikan dia pagi tadi.
Takziah saya ucapkan, puan.
Tapi, saya cuma perlu pastikan...
Kenapa tanya-tanya?
...jika dia terkorban di lintasan kereta api semasa Hari...
Roger, panggil semua media.
Rumah Putih nak saya beri kenyataan.
- Betul tuan nak buat ini? - Sudah tentu.
Kita yang bongkar semua ini. Awaklah.
Perhatikan kalau-kalau gadis itu muncul semula.
Baik, bos.
Selamat sejahtera.
Semasa saya mula-mula menerima tugasan ini,
seperti anda, saya juga mengesyaki ini angkara orang luar.
Walaupun saya sudah berprasangka,
namun saya tetap komited untuk mencari kebenaran.
Kami tidak menemui sebarang bukti komplot Hari Sifar
dijalankan oleh mana-mana negara asing.
Malah, kami simpulkan virus komputer yang digunakan dalam serangan itu
mula-mula ditulis pentadbiran kita sendiri.
Lebih tepat lagi, oleh Agensi Keselamatan Negara.
Ia dicuri dengan bantuan seorang kakitangan agensi yang tidak berpuas hati
lalu dikembangkan dan disebarkan oleh organisasi pengganas tempatan
yang menamakan diri mereka Reapers.
Senjata itu dinamakan Proteus. Terima kasih.
Tuan Presiden!
Senjata itu dinamakan Proteus.
Terima kasih.
Demikian kata bekas presiden George Mullen dalam hebahan perkembangan rasmi pertama
sejak Suruhanjaya Hari Sifar mula ditubuhkan.
Berbeza dengan spekulasi sebelum ini,
Presiden Mullen mendakwa serangan ini bukan angkara Rusia atau kuasa asing lain.
...yang mula-mula ditulis NSA.
Senjata siber yang diberi nama Proteus.
Awal malam tadi,
kita menjangka ucapan rasmi dari Presiden Mitchell
namun ia tiba-tiba dibatalkan.
Sebaliknya, bekas Presiden Mullen pula membuat pengumuman
yang menuduh, bukan Rusia, tetapi pengganas tempatan...
Saya tak kisah, dia salah.
Saya tak pernah dengar pun tentang Proteus.
Rusia penyelesaian mudah.
Cukup mudah, dan kita semua boleh benci musuh yang sama.
Saya tak kenal Reapers
tapi awak dah beri ruang untuk setiap kaki konspirasi
di Amerika untuk mula cipta suspek khayalan mereka.
Kalau saya betul, puan dapat nama.
Kalau saya salah, puan buang saya.
Itu persetujuan kita, bukan?
Harap awak tahu apa awak buat ini.
Kami sedang siasat Reapers.
Mereka wujud, dan mungkin terlibat sekali.
Mereka pentingkah?
Kami sendiri tak pasti
tapi Mullen macam rahsiakan sesuatu.
Kenapa awak kata begitu?
Sebab negara kita memang ada program bernama Proteus.
Tapi bukan macam yang dikatakan Mullen.
SULIT PROTEUS
Terjemahan sari kata oleh Hazim Noh